এক…  একবার বিটিভিতে একটা ভৌতিক নাটক দেখছিলাম। ভূত চরিত্রটি একটা রকিং চেয়ারে বসে একটা লোকের সাথে কথা বলছিল। ভূত যেহেতু দেখা যায় না তাই চেয়ারটি খালি ছিল, কিন্তু চেয়ারটি দুলছিল আবার ভূত চলে গেলেই চেয়ারের দুলুনি একদম বন্ধ। যার ফলে ঐ রকিং চেয়ার জিনিসটা নিয়ে মনে একটা ভীতিকর ধারণা ঢুকে গিয়েছিল যা আমি কখনোই কাটানোর চেস্টা করিনি কারণ ব্যাপারটা মোটামুটি ভুলেই গিয়েছিলাম। যদিও  ইদানিং নাটক সিনেমায় দেখি নায়িকারা ঐ জিনিসে বসে দুলছে-প্রেমিকের কথা চিন্তা করে, সদ্য ছ্যাকা খেয়ে বা পাগল হয়ে গিয়ে (ভুল হওয়ার সম্ভাবনা ৫০%)। আরো দেখেছি কিম্ভুতকিমাকার কোন সিরিয়াল কাউকে মারার জন্য তার ঘরে গিয়ে রকিং চেয়ারে বসে দুলছে আর শিকারের জন্য অপেক্ষা করছে। ভাল কোন কিছুই বলা হলনা। না জানলে কেমনে বলব?